Ναι, μπορείτε να βάλετε μέχρι και 5 διαφορετικά websites στο ίδιο πακέτο hosting. Τι πρέπει να προσέξετε: - Τον όγκο των sites. Αν κάποιο site είναι μεγάλο, είναι πολύ πιθανό να καταλάβει το μεγαλύτερο μέρος από τα iNodes του πακέτου που έχουν όριο στις 100000 iNodes. Κάθε αρχείο ή φάκελος ή email είναι ένα iNode, οπότε ένα τυπικό WordPress site έχει συνήθως 5000 με 10000 iNodes. Θεωρητικά λοιπόν αν έχετε 5 μικρά websites θα μπορέσετε να τα φιλοξενήσετε στο ίδιο πακέτο. - Θέματα ασφαλείας Θα πρέπει να γίνει κατανοητό ότι οι σελίδες που βρίσκονται εντός της ίδιας συνδρομής φιλοξενίας, βρίσκονται ουσιαστικά σε διπλανούς φακέλους εντός του ίδιου πακέτου hosting. Υπάρχει λοιπόν το πιθανό ενδεχόμενο μια παραβίαση που τυχόν συμβεί σε μία ιστοσελίδα να επηρεάσει και τις άλλες. Δεν συμβαίνει όμως το ίδιο όταν κάθε σελίδα έχει το δικό της cPanel account καθότι σε αυτήν την περίπτωση κάθε account έχει δικό του χρήστη στο λειτουργικό σύστημα και προστατεύεται από το ίδιο το λειτουργικό. Αν λοιπόν σκοπεύετε να φιλοξενήσετε εφαρμογές ανοιχτού κώδικα, θα πρέπει να έχετε συνεχή μέριμνα για την αναβάθμισή τους, καθότι συνήθως αυτές οι εφαρμογές αποτελούν στόχους κακόβουλων επιθέσεων αν είναι ανενημέρωτες. Αν όμως έχετε custom εφαρμογές ή στατικές html σελίδες, εκεί ίσως δεν υπάρχει τόσο μεγάλος κίνδυνος του να είναι όλα τα sites σε μία συνδρομή. - Θέματα επάρκειας πόρων Το πακέτο Hosting Standard Power έχει συγκεκριμένους πόρους συστήματος (CPU, RAM, I/O, Iops), μέσα από τους οποίους λειτουργούν οι σελίδες που περιλαμβάνει. Αν κάποιο από τα sites έχει αυξημένες απαιτήσεις σε πόρους τότε είναι πιθανόν να καταναλώνει σημαντικό μέρος από τους πόρους του πακέτου ή ακόμη και όλους, με αποτέλεσμα και οι υπόλοιπες σελίδες να καθυστερούν. Αν για παράδειγμα σε ένα από τα sites υπάρχει κάποιος μηχανισμός που δεν είναι βελτιστοποιημένος προγραμματιστικά και παράγει μεγάλη κατανάλωση CPU, είναι πολύ πιθανό όλες οι σελίδες του πακέτου να είναι αργές καθότι η χρήση CPU θα έχει φτάσει στο μέγιστο επιτρεπτό όριο του πακέτου. Δεν συμβαίνει όμως το ίδιο όταν υπάρχει ξεχωριστό cPanel account για κάθε site. Εκεί το κάθε site έχει τους δικούς του πόρους, οπότε αν ένα site υπολειτουργεί, τα υπόλοιπα sites παραμένουν ανεπηρέαστα. Κανένα από τα sites δεν μπορεί να υπερβεί τις προδιαγραφές του πακέτου του, οπότε δεν μπορεί να υπερφορτώσει τον server συνολικά, παρά μόνο να καταναλώσει τους δικούς του επιμέρους πόρους που αποτελούν υποσύνολο των συνολικών πόρων του server.